Partim de la base que qualsevol obra, si no s'especifica el contrari, té "tots els drets reservats", s'hagi escrit o no el símbol © al costat del nom de l'autor/a.
A partir d'aquí, alliberar una part dels drets, sempre que ens corresponguin, és senzill: tan sols cal triar alguna de les llicències CC i, en publicar l'obra (per exemple a Internet) identificar la llicència amb el nom "Creative Commons" o el símbol CC i, de manera opcional, adjuntar un enllaç (o la direcció) del text de la llicència corresponent.
La llicència es pot triar directament (consulteu per exemple la pàgina de descripció bàsica de les sis llicències estàndard disponibles) o amb l'assistent del lloc web de Creative Commons: " Poseu una llicència a la vostra obra ".
Es pot informar de la llicència de l'obra de diverses maneres.
Vegem-ne alguns exemples aplicats a un material didàctic, imaginari, titulat "Els peixos" que es troba a http://elspeixos.cat i que ha estat elaborat per una professora anomenada Helena Puigforrellad.
Imaginem que l'Helena vol que les persones que trobin el material que ha elaborat el puguin utilitzar sempre que en facin un ús no comercial.
A més poden fer obres derivades (és a dir, modificar el material) i han de compartir l'obra derivada amb la mateixa llicència.
Per això ha triat una llicència "Creative Commons Reconeixement-No comercial-Compartir igual" (CC by-nc-sa).
L'Helena disposa de diverses opcions a l'hora d'incloure la informació al material didàctic que ha creat.
Pot escriure-la al material que ha creat de qualsevol d'aquestes maneres:
Aquesta obra està sota una llicència de Creative Commons Reconeixement-No comercial-Compartir igual 3.0 Espanya.
Els peixos de Helena Puigforrellad està subjecta a una llicència de Reconeixement-NoComercial-CompartirIgual 3.0 Espanya de Creative Commons
Com es pot veure, es poden fer diverses combinacions.
El més important és que consti la referència al nom de la llicència (com ara CC by-nc-sa), a la versió (3.0) i jurisdicció (Espanya) així com un enllaç a la pàgina web on està el text legal o el resum de la llicència (ja que des del resum es pot accedir directament al text legal, al qual està vinculat).
A partir d'aquest moment la professora Helena Puigforrellad ha alliberat una part dels drets que té sobre l'obra que ha creat i si una altra persona vol utilitzar el seu material amb l'alumnat, imprimir-lo i fer-ne còpies o fins i tot modificar-lo per fer un material adaptat, pot fer-ho sempre i quan:
Es poden trobar obres que tot i especificar una llicència Creative Commons (CC) tenen també el símbol © (copyright) al costat del nom de l'autor/a de l'obra.
Aquesta combinació no representa cap contradicció perquè, com hem vist, les llicències CC es basen en el copyright.
Així doncs, és perfectament compatible trobar la informació següent referida a la llicència d'una obra:
Tenint en compte que no només l'obra té drets sinó que hi poden haver altres persones o entitats que tinguin drets associats a ella (per exemple la interpretació o direcció musical, la traducció o adaptació d'un text o l'edició d'un llibre), també es poden trobar combinacions que incloguin aquesta informació, com ara
Aquesta obra està sota una llicència Creative Commons Reconeixement-No comercial-Compartir igual 3.0 [URL] Directe a